വീട്ടില് മുറിവേറ്റനിലയില് കണ്ട യുവാവ് മരിച്ചു ചങ്ങനാശ്ശേരി: വീട്ടില് മുറിവേറ്റനിലയില് കണ്ട യുവാവ് മരിച്ചു. തൃക്കൊടിത്താനം പുലിക്കോട്ടുപടി മേത്തശ്ശേരിയില് എം.ഡി. തോമസിന്െറ മകന് ടോണി തോമസാണ് 44 മരിച്ചത്. ശനിയാഴ്ച പുലര്ച്ച മൂന്നോടെയാണ് സംഭവം. മുറിയില് ലൈറ്റ് തെളിഞ്ഞുകിടക്കുന്നത് ശ്രദ്ധയില്പെട്ട ടോണിയുടെ മാതാവ് ഗ്രേസിയമ്മ മുറിയില് ചെന്നുനോക്കിയപ്പോഴാണ് വയറിന് മുറിവേറ്റനിലയില് കണ്ടത്. തുടര്ന്ന്, ടോണിയെ ബൈക്കില് സഹോദരന് നാലുകോടി സന്െറ് റീത്താസ് ആശുപത്രിയില് എത്തിച്ചു. മുറിവ് കാര്യമായി ഇല്ലാതിരുന്നതിനാല്, പ്രാഥമിക ചികിത്സ നല്കി വിട്ടു. തിരികെ വീട്ടിലേക്ക് മടങ്ങവെ കിളിമല ഭാഗത്തുവെച്ച് രക്തസ്രാവമുണ്ടായി. തുടര്ന്ന് ആശുപത്രിയില് എത്തിക്കാന് തൃക്കൊടിത്താനം പൊലീസില് വിവരമറിയിച്ചു. തുടര്ന്ന്, പൊലീസെത്തി ജീപ്പില് ടോണിയെ ഉടന് സന്െറ് റീത്താസ് ആശുപത്രിയില് വീണ്ടും എത്തിച്ചെങ്കിലും രക്ഷിക്കാനായില്ല. മൃതദേഹം നാലുകോടി സന്െറ് റീത്താസ് ആശുപത്രി മോര്ച്ചറിയില്. വിദേശത്തായിരുന്ന ടോണി കോവിഡും ലോക്ഡൗണും മൂലമാണ് നാട്ടില് തിരികെ എത്തിയത്. ജോലി നഷ്ടമായതിനെത്തുടര്ന്ന് തിരികെ വിദേശത്തേക്ക് പോകാന് കഴിയാതിരുന്നത് മാനസികമായി തളര്ത്തിയിരുന്നതായി ബന്ധുക്കള് പറയുന്നു. മൃതദേഹം ഞായറാഴ്ച പോസ്റ്റ്മോര്ട്ടത്തിനുശേഷം ബന്ധുക്കള്ക്ക് വിട്ടുകൊടുക്കും. സംസ്കാരം ഞായറാഴ്ച വൈകീട്ട് 3.30ന് തൃക്കൊടിത്താനം സന്െറ് സേവ്യേഴ്സ് പള്ളി സെമിത്തേരിയില്. മാതാവ്: ഗ്രേസിയമ്മ തോമസ് റിട്ട.നോണ് ടീച്ചിങ് സ്റ്റാഫ്, അസംപ്ഷന് കോളജ്. സഹോദരങ്ങള്: ടോജി, ടോബി, ടോമി, ടിജോ.